61. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 11596/Β 216 της 28 Φεβρ./2 Μαρτ. 1990 (ΦΕΚ Β΄119) Λειτουργία Αποθετηρίου Ονομαστικών Τίτλων στο Χρηματιστήριο Αξιών Αθηνών. Έχοντας υπόψη: 1Το άρθρ. 33 του Νόμ. 1806/88 «Τροποποίηση της νομοθεσίας για τα Χρηματιστήρια Αξιών και άλλες διατάξεις». 2.Την εισήγηση του Δ.Σ. του Χρηματιστηρίου Αξιών Αθηνών, αποφασίζει: Επιτρέπει την λειτουργία Αποθετηρίου Ονομαστικών τίτλων στο Χρηματιστήριο Αξιών Αθηνών, στο οποίο θα κατατίθενται και φυλάσσονται ύστερα από αίτημα του αποκτώντος οι ονομαστικοί τίτλοι που αποτελούν αντικείμενο χρηματιστηριακής συναλλαγής στο Χρηματιστήριο Αξιών Αθηνών, με βάση τους κατωτέρω όρους και προϋποθέσεις: Α.ΓΕΝΙΚΑ Τίθεται σε λειτουργία στο Χρηματιστήριο Αξιών Αθηνών αποθετήριο τίτλων κατ’ εφαρμογήν των διατάξεων του άρθρ. 33 του Νόμ.1806/88. Για τις μετοχές που κατατίθενται στο αποθετήριο τίτλων εκδίδεται αποθετήριο έγγραφο το οποίο αποδεικνύει την ιδιότητα του μετόχου όπου κατά την ισχύουσα νομοθεσία απαιτείται η κατάθεση των τίτλων των μετοχών. Η ενημέρωση του εκδιδομένου αποθετηρίου εγγράφου συνεπάγεται τη μεταβίβαση, ολική ή μερική, των μετοχών που αντιπροσωπεύει. Τα αποθετήρια έγγραφα έχουν ισχύ για μετοχές οι οποίες αποτελούν αντικείμενο διαπραγματεύσεως και δεν θίγονται από τυχόν μεταβολές των αναφερομένων σ’ αυτά τίτλων. Β.ΔΙΑΔΙΚΑΣΙΑ ΕΚΔΟΣΕΩΣ ΑΠΟΘΕΤΗΡΙΩΝ ΕΓΓΡΑΦΩΝ. Α)Για μεταβίβαση ονομαστικών μετοχών με κατάθεση των τίτλων στο αποθετήριο. Στην περίπτωση που πραγματοποιείται συναλλαγή επί ονομαστικών τίτλων και ο αγοραστής – νέος μέτοχος επιθυμεί τη κατάθεση των μετοχών του στο αποθετήριο τίτλων, τότε υποβάλλεται σχετικό αίτημά του (αίτηση) στο Χρηματιστήριο, μέσω του Χρηματιστού ή της Χρηματιστηριακής Εταιρείας που μεσολάβησε. Στην αίτηση αυτή αναφέρονται λεπτομερώς όλα τα στοιχεία τα οποία είναι και σήμερα απαραίτητα για   τη   συμπλήρωση  του   αποθετηρίου εγγράφου του οποίου ο τύπος αναφέρεται στην παρούσα απόφαση. Σελ. 282,34(α) Τεύχος 1441 Σελ. 72 Το μεσολαβήσαν μέλος του Χρηματιστηρίου προσκομίζει την εν λόγω αίτηση στην αρμόδια Υπηρεσία του Χρηματιστηρίου ενώ το μέλος που μεσολάβησε για λογαριασμό του πωλητού προσκομίζει τους πωληθέντες ονομαστικούς τίτλους. Στην συνέχει η αρμόδια Υπηρεσία του Χρηματιστηρίου προβαίνει στις εξής ενέργειες. 1.Εκδίδει κατάσταση αντίγραφο της οποία αποστέλλει στην Εταιρεία από την οποία έχουν εκδοθεί οι τίτλοι, για ενημέρωση του βιβλίου μετόχων και μετοχών αυτής. Στην κατάσταση αυτή αναφέρονται αναλυτικά τα στοιχεία: -Ονοματεπώνυμο του προηγούμενου κατόχου πωλητή. -Ονοματεπώνυμο, όνομα πατρός ή συζύγου, επάγγελμα, διεύθυνση, εθνικότητα και στοιχεία ταυτότητας ή διαβατηρίου. -η επωνυμία της Εταιρείας, ο αριθμός και το είδος των μετόχων που κτατίθενται στο αποθετήριο. -οι αριθμοί των μετοχών και ο αριθμός του αποθετηρίου εγγράφου. 2.Εκδίδει για τον αγοράστή το αποθετήριο έγγραφο, με βάση τα παραπάνω καταχωρηθέντα στοιχεία, πλην των αριθμών των μετοχών, το οποίο αποτελεί σύμφωνα με το άρθρ. 33 του Νόμ. 1806/88 αποδεικτικό στοιχείο κατοχής μετοχών από τον μέτοχο και καταθέσεως αυτών στο αποθετήριο τίτλων του Χρηματιστηρίου Αξιών Αθηνών». 12.Π.α.61 Χρηματιστήρια Αξιών Το αποθετήριο έγγραφο τυπώνεται εις διπλούν και περιέχει τα παρακάτω στοιχεία αναλυτικά: α)Τον τίτλο του Χρηματιστηρίου και της αρμόδιας Υπηρεσίας που το εκδίδει. β)Αύξοντα καθώς και τον ειδικό κωδικό αριθμό. γ)Ημερομηνία εκδόσεως. δΤον τίτλο « ΑΠΟΘΕΤΗΡΙΟ ΕΓΓΡΑΦΟ». ε)Τον αριθμό μετοχών που κατατίθενται (αριθμητικώς και ολογράφως) και το είδος αυτών. στ)Την επωνυμία της Εταιρείας που έχει εκδόσει τις ονομαστικές μετοχές. ζ)Το ονοματεπώνυμον του νέου μετόχου, όνομα πατρός ή συζύγου, επάγγελμα, εθνικότητα, διεύθυνση κατοικίας και αριθμό ταυτότητας ή διαβατηρίου. Όταν πρόκειται για κατάθεση πολλαπλών τίτλων μεγαλυτέρων της μονάδας διαπραγματεύσεως, θ’ αναγράφεται σε ευκρινές σημείο του αποθετηρίου εγγράφου η πολλαπλότητα των κατατειθεμένων μετοχών. Σε περίπτωση που οι Εταιρείες αντικαθιστούν τους πολλαπλούς τίτλους με τίτλους που αποτελούν τη μονάδα διαπραγματεύσεως, δεν ισχύουν τα παραπάνω για την έκδοση αποθετηρίου πολλαπλών τίτλων, εφόσον η αντικατάσταση γίνεται χωρίς επιβάρυνση των μετόχων. Η μεταβίβαση κλάσματος μετοχής και μετοχών σε αριθμό μικρότερο της μονάδας διαπραγματεύσεως, δεν μπορεί να γίνεται με κατάθεση των μετοχών στο αποθετήριο τίτλων, ακόμη και σε περίπτωση κληρονομικής διαδοχής. Το αποθετήριο έγγραφο υπογράφεται από δύο εξουσιοδοτημένους προς τούτο από το διοικητικό Συμβούλιο του Χρηματιστηρίου υπαλλήλους του, τον κάτοχο αυτού, σε περίπτωση μεταβιβάσεως των αναφερομένων σ’ αυτό ονομαστικών μετοχών, ως και από το μέλος του Χρηματιστηρίου που μεσολαβεί για τη μεταβίβαση και βεβαιώνει το γνήσιο της υπογραφής του μεταβιβάζοντος. Τα αντίγραφα των αποθετηρίων εγγράφων φυλάσσονται στο αρχείο του Χρηματιστηρίου, κατά Εταιρεία. Για την πλήρη παρακολούθηση της λειτουργίας του αποθετηρίου θα τηρούνται στο Χρηματιστήριο τα εξής βασικά αρχεία: α)Αρχείο Μετόχων που περιλαμβάνει αναλυτικά στοιχεία μετόχου και στοιχεία των αποθετηρίων εγγράφων που έχει στην κατοχή. β)Αρχείο Αποθετηρίων εγγράφων που περιλαμβάνει αναλυτικά στοιχεία των αποθετηρίων εγγράφων και στοιχεία διασυνδέσεώς τους με τους μετόχους και τις μετοχές που αντιπροσωπεύουν. γ)Αρχείο Τίτλων Αποθετηρίου που περιλαμβάνει αναλυτικά τους αριθμούς των μετοχών των κατατεθειμένων στο αποθετήριο τίτλων ανά Εταιρεία, με στοιχεία αναφοράς στα αντίστοιχα αποθετήρια έγγραφα. Επίσης το Χρηματιστήριο τηρεί αναλυτική μερίδα για κάθε μέλος αυτού για τα αποθετήρια έγγραφα που διακινούνται με αίτηση του εν λόγω μέλους. Η διακίνηση τίτλων από και προς το αποθετήριο θα γίνεται με αποδείξεις παραλαβής – παράδοσης και θα παρακολουθείται μηχανογραφικά. Οι ονομαστικές μετοχές που θα συγκεντρώνονται στο Χρηματιστήριο και για τις οποίες έχουν εκδοθεί αποθετήρια έγγραφα, θα σφραγίζονται με ειδική σφραγίδα και θα υπογράφονται από αρμόδιο υπάλληλο του Χρηματιστηρίου, θα ταξινομούνται κατά Εταιρεία και θα κατατίθενται προς φύλαξη στο αποθετήριο σε ειδικούς χώρους εντός ή εκτός του Χρηματιστηρίου. Οι ονομαστικές μετοχές που κατατίθενται στο αποθετήριο του Χρηματιστηρίου και για τις οποίες εκδίδονται αποθετήρια έγγραφα δεν μεταβιβάζονται παρά μόνον κατόπιν αιτήσεως του κομιστή του αποθετηρίου εγγράφου προς το Χρηματιστήριο Αξιών Αθηνών και προσκομίσεως αυτού σύμφωνα με τα προβλεπόμενα στο Γ΄ κεφάλαιο. Στις περιπτώσεις αυξήσεων κεφαλαίου με έκδοση νέων μετοχών ο αποκτών τις νέες μετοχές, εφόσον έχει και τις προηγούμενες μετοχές του στο αποθετήριο τίτλων, μπορεί να ζητήσει για τις μονάδες διαπραγματεύσεως μέσω ενός μέλους του Χρηματιστηρίου να τις καταθέσει στο αποθετήριο και να εκδοθεί αποθετήριο έγγραφο στο όνομά του το οποίο και θα παραλάβει καταβάλλοντας τα έξοδα του αποθετηρίου σύμφωνα με τα προβλεπόμενα στο Δ΄ κεφάλαιο. β)Για μεταβίβαση μετοχών ήδη κατατεθειμένων στο αποθετήριο τίτλων. Οι ονομαστικές μετοχές που έχουν ήδη κατατεθεί στο αποθετήριο τίτλων και για τις οποίες υπάρχουν αντίστοιχα αποθετήρια έγγραφα, μεταβιβάζονται με την κατάθεση του αποθετηρίου εγγράφου στην αρμόδια υπηρεσία του Χρηματιστηρίου από το μέλος αυτού που μεσολάβησε για την πώληση. Εάν ο νέος αγοραστής – μέτοχος δεν επιθυμεί να παραμείνουν οι μετοχές του στο αποθετήριο, τότε ισχύουν όλα όσα αναφέρονται στο Γ΄ κεφάλαιο σχετικά με την ανάληψη μετοχών από το αποθετήριο τίτλων. Στην περίπτωση που η συναλλαγή αφορά όλες τις μετοχές που αναφέρονται στο προσκομιζόμενο αποθετήριο έγγραφο, τότε τούτο ακυρώνεται και στη θέση του εκδίδεται άλλο με τα στοιχεία του νέου μετόχου. (Αντί για τη σελ.282,35(β) Σελ. 282,35(γ) Τεύχος 1441 Σελ. 73 Χρηματιστήρια Αξιών 12.Π.α.61 Στην περίπτωση που η συναλλαγή αφορά τη μεταβίβαση μέρους των μετοχών που αναγράφονται στο αποθετήριο έγγραφο, τότε εκδίδονται από την αρμόδια Υπηρεσία του Χρηματιστηρίου δύο ή και περισσότερα νέα αποθετήρια έγγραφα σε αντικατάσταση του προσκομισθέντος, το οποίο και ακυρώνεται δια διατρήσεως, με αντίστοιχη ενημέρωση του μητρώου αποθετηρίων εγγράφων του Χρηματιστηρίου. Το ένα εκδίδεται στο όνομα του νέου μετόχου με τον αριθμό των μετοχών που απέκτησε και το άλλο στο όνομα του παλαιού μετόχου με τον αριθμό των μετοχών που του απόμειναν. Για πληρέστερη κατοχύρωση των συναλλασσομένων το προσκομιζόμενο αποθετήριο έγγραφο θα πρέπει να φέρει την υπογραφή του πωλητού, βεβαιωμένη ως προς το γνήσιο αυτής από το μέλος του Χρηματιστηρίου που μεσολαβεί. Η κατάσταση που θα συντάσσεται με βάση τα νέα αποθετήρια έγγραφα θα περιέχει τα ίδια ακριβώς στοιχεία με την κατάσταση του κεφαλαίου Βα, που προορίζεται για την Εταιρεία προς ενημέρωση του βιβλίου μετόχων και μετοχών και επιπλέον τους αριθμούς των αποθετηρίων εγγράφων. Σε περίπτωση κλοπής, απωλείας ή καταστροφής του αποθετηρίου εγγράφου, οι τίτλοι τους οποίους αντιπροσωπεύει παραμένουν στο αποθετήριο ονομαστικών τίτλων του Χρηματιστηρίου και αποδίδονται στον αναγνωριζόμενο με αμετάκλητη δικαστική απόφαση δικαιούχο, ή εκδίδεται νέο αποθετήριο έγγραφο αν το επιθυμεί. Γ.ΑΝΑΛΗΨΗ ΜΕΤΟΧΩΝ ΑΠΟ ΤΟ ΑΠΟΘΕΤΗΡΙΟ ΤΙΤΛΩΝ Αν ο κάτοχος αποθετηρίου εγγράφου ή οι κληρονόμοι αυτού θελήσουν να αναλάβουν τις μετοχές τους από το αποθετήριο τίτλων, υποβάλλουν σχετικό αίτημα στο Χρηματιστήριο μέσω ενός μέλους αυτού, προσκομίζοντες και το αποθετήριο έγγραφο που αφορά τις αιτούμενες μετοχές. Στην περίπτωση αυτή αναζητούνται οι αιτούμενες μετοχές από το αποθετήριο και μεταβιβάζονται στο όνομα του αιτούντος μετόχου σύμφωνα με τις προβλεπόμενες από την κείμενη νομοθεσία σημειώσεις στο σώμα του τίτλου. Η πρώτη μετά την υποβολή του αιτήματος μεταβίβαση των ονομαστικών μετοχών γίνεται ΜΟΝΟ μέσω του Χρηματιστηρίου Αξιών Αθηνών. Στη συνέχεια οι μεταβιβασθείσες μετοχές παραδίδονται μέσω του μέλους του Χρηματιστηρίου στον μέτοχο και τίθενται σε επανακυκλοφία. Σελ. 282,36(γ) Τεύχος 1441 Σελ. 74 Σε περίπτωση που μία Εταιρεία προβαίνει σε αντικατάσταση των παλαιών μετοχών της με νέες, οι μέτοχοι θα λαμβάνουν τους ίδιους αριθμούς μετοχών που είχαν πριν. Σε αντίθετη περίπτωση η εταιρεία υποχρεούται να δώσει στο Χρηματιστήριο το νέο αρχείο με τους αριθμούς των μετοχών και του κατόχους τους και αντιπροσωπεύονται με αποθετήρια έγγραφα. Ταυτόχρονα αντικαθίστανται οι παλαιές μετοχές που είναι κατατεθειμένες στο αποθετήριο με τις μετοχές της νέας εκδόσεως με την φροντίδα του Χρηματιστηρίου. Δ.ΔΙΚΑΙΩΜΑΤΑ ΤΟΥ ΧΡΗΜΑΤΙΣΤΗΡΙΟΥ ΚΑΙ ΤΩΝ ΜΕΛΩΝ ΑΥΤΟΥ. Σύμφωνα με τις περιπτ. γ΄και δ΄ της παρ. 4 του άρθρ. 33 του Νόμ. 1806/88, τα δικαιώματα του Χρηματιστηρίου και των μελών αυτού που μεσολαβούν για τη μεταβίβαση των ονομαστικών μετοχών καθορίζονται ως εξής: Τα     2/3     του  ποσοστού  0,3%  των  δικαιωμάτων μεταβιβάσεως που καθορίστηκαν με την αριθ. 37921/2015/1955 κοινή απόφαση Υπουργών Οικονομικών και Εμπορίου, περιέχονται στο Χρηματιστήριο και στο αποθεματικό τίτλων για κάλυψη των εξόδων τους και Το 1/3 αυτού περιέρχεται στα μέλη του Χρηματιστηρίου που μεσολαβούν όταν μεταβιβάζονται ονομαστικές μετοχές. Στις περιπτώσεις αυξήσεων κεφαλαίου με έκδοση νέων τίτλων, αντικαταστάσεως πολλαπλών τίτλων με νέες μετοχές που εκδόθηκαν και αντιστοιχούν στη μονάδα διαπραγματεύσεως, όταν ζητείται η κατάθεση αυτών στο αποθετήριο, καταβάλλεται από τον κομιστή εφάπαξ ποσό οριζόμενο εκάστοτε με απόφαση του Διοικητικού Συμβουλίου του Χρηματιστηρίου Αξιών Αθηνών. 12.Π.α.61 Χρηματιστήρια Αξιών 